46

ISIGIDIMI SAMAXOSA, JUNE 1, 1886.

Ipasi.—Liti ipepa lase Dikeni kuko incwadi ejikelezayo kuzo zonke I Mantyi naba kangeli bemizi, ivela ku Mpatiswa Mcimbi ya Bantsundu, ngendawo yokunikwa kwabantu ipasi. Liti loncwadi iti makuti pambi kokuze umntu ayenzelwe ipasi, ake amise izizatu ezibonakalayo zokuba emke kwindawo abe kuyo esiya kwenye, kuba kubonakele sekuxinene pesheya kwe Nciba, ngabantu abavela nganeno bepete ipasi zozimantyi abavela kuzo.

Incuka, izingwe, nenywagi.—Liti ipepa ekutiwa yi Penny Mail, nangona lama'ramncwa olingwa kangaka uku- tshatyalaliswa, noko kuyabonakala ukuba kokona aya ekanye Kutiwa ngase Cradock u Mr. Hilton Barber ubulawelwe ibokwe ezine yingwe, watiya nge rasatile (slaagijster) kwafunyanwa incuka ibanjisiwe kubuye kwatiywa, kwasa kukwako enye. Kute kaloku kwagcayiselwa ngenyama enetyefu, kwasa sekulele inywagi zimbini.

Ababulewe yingqele.—Kuko abantu ababini abafe liliqwa kwa Mankazana, lo ungase Ncum-ncum, ngabalusi. Bate xa sebe goduka, wabona owesitatu ukuba akayi kupumelela, wasel’ecanda enqamla kule mihlaba yabe Lungu. Bati ababini, unanina mfondini, uyakubanjwa? Wahamba yena wakufika ebusuku endlwini yake. Bate abaya babini bahamba, bahamba, bade boyiseka yingqele, bafane bajika ecaleni lendlela sebediniwe, bafiniza kona, kanti baya ku- fela kona.

UKUBETWA KWEPOLISA ELINGU. GAMBLE NGASE SIDU tyini.— Kute ngamhla utile amapolisa amabini esiya kuba- mba abantu ababini, ngokugqita umda, aye esiya kwifama ka Mr. Wiggil, kufupi ne Sidubu. Aye ababamba ke, kute xa bapi, lapambuka elinye ipolisa, lipambukela kwifamana etile, lashiya u Gamble yedwa nababanjwa. Lite libuya, lafika u Gamble sele eyintw’ ebomvu ligazi esel’ ewe isiduli, sel’eyedwa, eraulwe zimbokotwe ezixape igazi, nenwele. U Gamble lowo utwelwe wasiwa kulo fama ka Mr. Wiggil apo ongelwa kona. Omuye wababanjwa abaya wabuye wabanjwa, uti bancediswa ngabanye abantu ekuba kululeni.

Amanyangaza.—Liti ipepa lase Tinara kute ngamhla utile inene elingu Mr, William Heugh lisuka kwa Pitch, apo belilele kona belivela e Yumani, lisiya e Tinara lati lakufika e Braak River, gqi into zombini ezicitini zenqoboka zafika zalibamba ihashe, wati engekalungi, zamti xamfu ngengalo zamposa pantsi, zatsho wawa isitulu, kwade kwa ziyure ezimbini ete tywa kulondlela, inxowa zake sezi- qwengiwe, umnqwazi, nesabokwe sake, zimkile. Waye nemali, kodwa isindile kuba ube noluhlobo lutsha lwenxowa luwanqabele impela nawapesheya amanyangaza. Walifumana ihashe lake lisidla ecaleni lendlela wakwela wabekisa e Tinara. Zininzi izinto zolohlobo kulondlela esezike zenzeka ngapambili.

Ukubulawa okubi ko yise ngu nyana.—Liti ipepa lase Rini kute malungana no May 9, kwabulawa umfo omdala ogama lingu Mr. Doyle, osel’eminyaka ingapezu kwa 60 ubudala, ubulewe ngunyana wake u Dold isiza nanina. Ute kambe ukuxela pambi kwe Mantyi usuke wapupa uyise lowo ebulala umkake, umolokazana, wasele vuka ke yena kwa oko embulala. kuba babelele ndlwini nye, wamposa pandle. Umbulele ngesando. Utsho wati ke ukuqukumbela ingxelo yake leyo “ Kuba abafileyo bovuka kanjalo ngolwesitatu usuku.” Usezandleni ke umfana lowo. Ova usizi olubi lixegokazi unina u Mrs. Doyle, osel’ehagele naye, kuba ukwangapezu kweminyaka ema 60 ubudala.

EZELI PEZULU.

Liti ipepa ekutiwa yi Transvaal Advertiser, u Presedent Kruger ulahlekelwe yinxowa yemali, ine ponti ezima £40 pakati.

Ukuzibulala.—Umfo abati ngu Mr. Adolph Pfaelzer uzidubule ngompana omfutshane. Asixelwa isizatu azibulele ngenxa yaso.

Ityala lika Niekerk lisatetwa, kuvele indawo yokuba ungumntu olunge pantsi kolaulo lwa Mangesi, nokuba wazalelwa e Colesberg.

Luti ucingo lwezipili (heliograph) Amandebele aza ku- hlasela e Shosbong. U General Warren usinge kona ukuya kwala lonto, nge 29 April. .

U Sichele inkosi ya Bakwena ub’ esandukucela ukuba angene pantsi ko Rulumente wapesheya ub’esateta ne Chief Commissioner, bekuqubisene kwindawo ekutiwa yi Petsaine.

Ityala lika Niekerk no Celliers lisatetwa ngu Major Lowe. U Captain Paley umisa izizatu zamatyala abo. U Dr. Jorissen ungobameleyo. Bobabini basalinde ukuteta.

Kuvakala ukuba u Major Edwards uye kuhlangana no Lobengula inkosi ya Mandebele. Ilizwe lake likwangakwelo la Mangwato. Kutiwa u Lubengula ube lusizi kunene akuva kutiwa elika Khama selipantsi kolaulo lwa pesheya.

Ezocingo lwezipili.—Amandebele sel’eke alwa nomnye umzana kwa ka Khame, ngasentla kwe Shoshong. Ke i General selike yaqubisana nenye inkosana engu Leutchan, yayityela ngalo ulualo lwa Pesheya apo lupele kona.

Ezase Aluvana ziti ukudla kusanqabile kakulu, inxowa yombona isatengwa nge £1 elu Sutu. Inxenye yabarwebi bakona base nento eninzi yengqolowa notiya ngenxa yenkosi zakona, kuba zoyika ukuti hleze indlala ibuye ifike kwakucitwa ukudla kwelozwe.

Kwela Bahlambeli.—Ke kwako intlangano e Dry Hartz yo Captain Trotter, Major Lowe no Mankoroane, enye yenkosi za Bahlambeli ngenxa yabantu bake abama- n’ukungenela lomhlaba uyi Stelleland. Kugqitywene kwindawo yokuba bakangelelwe indawo yokuhlala aboba Hlambeli.

Ke kwako intlanganiso yama Bulu e Rooi Grond, ngecala lase Transvaal, kwagqitywa kwelokuba ize kuti ukuba lo Rulumente weli lizwe, lomhlaba akawungenisanga pantsi kolaulo lwake, maze (ama Bulu lawo) sel’ ebekisa ku Sir Charles Warren kwaoko ebiza ifama zawo kuye ezikulo- mhlaba.

Ezocingo lwezipili (Heliograph) olusuka e Molopolete lusiya e Mafeking luti: Umkosi ka Col. Warren Iowa ubekise kwelika Khama, usel’ usondele ngoku e Shoshong nge mayile ezimashumi mahlanu, basapile kakuhle bonke. Ilizwe lipantse ukungabi namntu ngenxa yezi mfazwana zimane ukuliwa zezontlanga.

Inkatazo kwa Mankoroane.—Indoda abati ngu Mr. Hasset ubeye kumangala kwi Bestuur (abapati belozwe abamhlope) esiti nanku egxotwa ngu Mallala, unyana ka Mankoroane, esiti umnika intsuku ezine zokufuduka kulo fama yake. Ke i Bestuur ite makenze ngecebo lika Major Lowe, yatsho yati ku Major Lowe makatete no Mankoroane angalahlekiswa ngabantu abamhlope, abanxamele into abayinxameleyo.

U Sir Charles Warren no Khama Inkosi ya Ma- ngwato.—Ati amapepa u Sir Charles Warren useleye wafika kwelo la Mangwato, wahlangana nenkosi leyo ingu Khama, wayicazela konke okwolaulo lwapesheya apo luya kupela kona. U Khama londawo uyamkele ngovuyo olukulu, wade wakupa nelizwe elikulu kunene ate Iona malimiwe nga Mangesi. Akaxelanga u Sichele inkosi ya Bakwena, yena unamaqokolo alibele ngawo.

Unokwenza u Nomafutana.—Ati amapepa kuyabonaka- la ukuba ama Bulu ase Free State enza udushe. Afun’ukuze u Sir Charles Warren ampanyazise emsebenzini wake wokupelisa izipitipiti zelipezulu. Kodwa ke kuyatembeka ukuba u Samuel Moroka uyakuti apinyele kwawona ngalomagqebeqana awo—axele iqobozela. Kuxa yena alinga konke anako ukuvana nabanye abe Sutu kulento yomhlaba wakowabo usuke wahlutwa ngama Bulu unga ungabuyela kwakuye.

Ingozi embi.— Kwenzeke ingozi embi kufupi ne Kim­berley endleleni eya kwifama ka Mr. Ritchie. Kute xa ikali etuta ubisi igodukayo yehla inkwenkwana ka Mr. Ritchie yamane idlala-dlala emahasheni apa, ute umbexeshi ngokoyika ukuti hleze amahashe etuke ayiwise inkwenkwana, wawatsala ngemikala. Kute kanye kweloxa suke lenkwenkwana yatshela emkaleni yade yalengalenga, suke pululu apo ibibambelele kona, yanyatelwa yinqwelo leyo esifubeni, ifile sitetanje.

Ingozi kwakona.—Umfo abati ngu Mr. John Meeser, Iowa wake wasindango kungummangaliso, wayewe umgama ozi nyawo ezimashumi asitoba. Ke namhla, njengokuba ingu msebenzi wake ukubala, kwanokwaba ezonto ududu-